钦定古今图书集成/明伦汇编/氏族典/第621卷 > 《凌迪知万姓统谱》 > 斡勒合打
## 钦定古今图书集成/明伦汇编/氏族典/第621卷 > 《凌迪知万姓统谱》 > 斡勒合打

按《金史斡勒合打传》：“合打，盖州，本得山猛安人，以荫
补官，充亲军，调阴山尉。县当兵冲，合打率土豪官兵
身先行阵。贞祐初，以功迁本县令，县升为忠州，合打
充刺史。州被兵久，耕桑俱废，诏徙其民于太和岭南，
合打遥授同知太原府事，仍领其众。俄以本官遥授
彰德军节度使，权河东北路宣抚副使，督粮饷，往代”
州，合打不欲行，与完颜伯嘉争辩，奏闻，改迁武宁军
节度使。兴定元年，复为劝农使，历知河间府，权元帅
右都监，行元帅府事，驻兵蔡、息间。权同签枢密院事，
守河清，改知归德府事。合打屡守边要，无他将略，虽
未尝败北，亦无大功。元光元年，卒。

金